
RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI

în intervalul 06.11.2026, ora 08.00 – 07.11.2026, ora 08.00
I. SITUAŢIA HIDRO-METEOROLOGICĂ

1. Situația și prognoza hidrologică pe râurile interioare şi Dunăre din 07.11.2026, ora 07.00
RÂURI

Debitele au fost, în general, staționare, exceptând râurile din bazinele hidrografice Jiu, Olt, Argeș, Ialomița, Buzău, Putna, Trotuș și bazinul superior și mijlociu al Vedei, unde au fost în scădere.  

Pe cursurile inferioare ale Vedei, Călmățuiului, Urluiului și Teleormanului, debitele au fost în creștere prin propagare.

Debitele se situează, în general, sub mediile multianuale lunare, cu valori cuprinse între 30–80% din acestea, mai mari (în jurul și peste mediile lunare) pe râurile din bazinele hidrografice: Ialomița, Suceava, Moldova și cursul mijlociu al Buzăului și mai mici (sub 30%) pe râurile din bazinele hidrografice: Iza, Tur, Lăpuș, Crasna, Barcău, Crișuri, Bârzava, Moravița, Caraș, Nera și Jijia.

Se situează peste COTA DE ATENȚIE râul Urlui la stația hidrometrică Furculești (150+16)-jud.TR.
Debitele vor fi, în general, staționare, cu excepția râurilor din bazinele hidrografice  Jiu, Olt, Vedea, Argeș, Ialomița, Buzău, Putna și Trotuș, unde vor fi în scădere.  

Se va situa peste COTA DE ATENȚIE râul Urlui, la stația hidrometrică Furculești (150+10)-jud.TR.
DUNĂRE
Debitul la intrarea în țară (secțiunea Baziaș) în intervalul 06 – 07.11.2026 a fost staționar, la valoarea de 1750 m3/s, sub media multianuală a lunii noiembrie (4700 m3/s). 

În aval de Porţile de Fier debitele au fost în creștere.

Debitul la intrarea în țară (secțiunea Baziaș) va fi staționar (1750 m3/s).

În aval de Porţile de Fier debitele vor fi în scădere pe sectorul Gruia – Calafat și în creștere pe sectorul Bechet – Tulcea.
2. Situația meteorologică în intervalul 06.11.2026, ora 08.00 – 07.11.2026, ora 06.00
ÎN ŢARĂ

Valorile termice diurne au fost în scădere față de ziua precedentă în Crișana, Maramureș, în mare parte din Transilvania și în jumătatea de nord a Moldovei, în timp ce în restul regiunilor au crescut și local s-au situat în jurul mediilor multianuale. Pe parcursul zilei înnorările au fost persistente în Moldova și temporare în Dobrogea și estul Munteniei, zone în care pe arii restrânse trecător au fost burniță și ploi slabe, iar în rest cerul a fost mai mult senin. Noaptea au fost unele înnorări în regiunile estice și sudice, iar în Oltenia și jumătatea de vest a Munteniei din a doua parte a nopții s-a format nebulozitate stratiformă. Vântul a suflat slab și moderat, cu intensificări în Moldova, în Delta Dunării și pe suprafețe mici în nord-estul Munteniei (rafale de 45...60 km/h), dar și pe crestele montane, îndeosebi în Carpații Meridionali, la peste 1800 m unde au fost viteze în general de 90...100 km/h. Este strat de zăpadă în zona montană înaltă și măsura la ora 20 -în platformele stațiilor meteorologice- până la 40 cm la Vf. Omu. Temperaturile maxime s-au încadrat între 5 grade la Întorsura Buzăului și 14 grade la Drobeta-Turnu Severin, Calafat și Buzău. La ora 06 se înregistrau valori termice cuprinse între -6 grade la Sighetu Marmației, Târgu Lăpuș și Miercurea Ciuc și 5 grade la Constanța-Dig, Râmnicu Vâlcea, Gura Portiței și Drăgășani. Pe alocuri a fost ceață dimineața, în vestul, centrul și sudul țării, iar noaptea în sud-vest. OBSERVAȚIE: De ieri, de la ora 6.00, au fost emise 21 de atenționări cod galben pentru fenomene meteorologice periculoase imediate după cum urmează : 6 de SRPV SIBIU (4 pentru ceață și 2 pentru intensificări ale vântului), 6 de CNPM (3 emise pentru Muntenia dintre care 2 pentru intensificări ale vântului și 1 pentru ceață, 1 emis pentru SRPV CLUJ- ceață și 2 pentru SRPV CRAIOVA-ceață), 5 de SRPV TIMIȘOARA (3 pentru ceață și 2 pentru intensificări ale vântului), 2 de SRPV CONSTANȚA (1 pentru ceață și 1 pentru intensificări ale vântului), 1 de către SRPV CRAIOVA (ceață) și 1 de SRPV CLUJ (ceață).
LA BUCUREŞTI

Valorile termice au fost în creștere față de ziua precedentă, astfel că temperaturile diurne s-au apropiat de cele normale datei. Cerul a fost variabil, cu nebulozitate joasă din a doua parte a nopții. Vântul a suflat slab și moderat. Temperatura maximă a fost de 12 grade, iar la ora 06.00 se înregistrau 3 grade la Băneasa și Afumați și 4 grade la Filaret.
3. Prognoza meteorologică în intervalul 07.11.2026, ora 08.00 – 08.11.2026, ora 08.00
ÎN ŢARĂ

Regimul termic va fi caracterizat de valori mai mici decât cele normale datei, astfel că maximele se vor încadra între 4 și 12 grade, iar cele minime între -8 și 2 grade, mai scăzute în depresiuni. Cerul va fi variabil, cu nebulozitate joasă îndeosebi în prima parte a zilei local în regiunile sudice și pe arii mai restrânse în cele estice, iar noaptea local în cele sudice și vestice precum și în centrul țării. Vântul va sufla în general moderat ziua în Moldova, Dobrogea și estul Munteniei (viteze la rafală în general de 40...45 km/h), iar în restul zonelor și al intervalului va sufla slab până la moderat. Dimineața și noaptea, pe arii restrânse în zonele joase de relief va fi ceață asociată cu depunere de chiciură.
LA BUCUREŞTI
Cerul va fi variabil, cu nebulozitate joasă îndeosebi în prima parte a zilei și din nou noaptea. Vântul va sufla slab și moderat. Temperatura maximă, mai coborâtă decât în intervalul anterior va fi de 8...9 grade, iar cea minimă se va situa în jurul valorii de 0 grade.
II. CALITATEA APEI


Nu s-au înregistrat evenimente deosebite. 
III. CALITATEA MEDIULUI

1. În domeniul aerului



Agenţia Naţională pentru Mediu și Arii Protejate informează că, din rezultatele analizelor efectuate la data de 30.10.02026 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot) și SO2 (dioxid de sulf). Media zilnică (50 µg/m3) pentru PM10 (pulberi în suspensie cu diametrul sub 10 microni) a fost depășită la următoarele stații: BH-4 (57µg/m3, loc Tetchea-jud.Bihor) si HD-3 (66 µg/m3, loc. Pestisu Mare-jud.Hunedoara). Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

2. În domeniul solului și vegetației


Nu s-au înregistrat evenimente deosebite.
3.În domeniul supravegherii radioactivităţii mediului
Nu s-au înregistrat evenimente deosebite.
3. În municipiul Bucureşti

Nu s-au înregistrat evenimente deosebite. 

